கேள்வி: சாதகக் குறிப்பு பற்றி விளக்கவும்.
பதில்: சோதிடம் தொடர்பில், சாதகக் குறிப்பு (Horoscope) என்பது ஒரு குறிப்பிட்ட நேரத்தில் அண்ட வெளியிலுள்ள சில கோள், நட்சத்திரங்கள் சரியான நிலைகளைக் காட்டுகின்ற ஓர் ஆவணமாகும். இது பொதுவாக ஒரு வரைபட வடிவில் இருக்கும். ஒரு குழந்தை பிறக்கும் போது குறிக்கப்படும் சாதகம், அப்பிள்ளையின் சாதகக் குறிப்பு ஆகும். இது தவிர உலகில் நடைபெறும் எந்த நிகழ்ச்சிக்கும் சாதகம் குறிக்க முடியும். சாதகக் குறிப்பின் அடிப்படையான உறுப்பு இராசிச் சக்கரமேயானாலும், பாவச் சக்கரம், நவாம்சச் சக்கரம், திசை (சோதிடம்), புத்தி (சோதிடம்) முதலான பல்வேறு வகையான அம்சங்களைச் சாதகக் குறிப்பில் காண முடியும். ஒரு சாதகர் பற்றிய அல்லது ஒரு நிகழ்வு பற்றிய பகுப்பாய்வுகள் செய்யப்படும் போது சம்பந்தப் பட்ட சாதகக் குறிப்பே அடிப்படையாக அமைகின்றது. இன்னொரு வகையில், சோதிடப் பகுப்பாய்வு, பலன் சொல்லுதல் போன்றவற்றைப் பொறுத்தவரை, அறிவியல் சார்ந்த வானியல், அறிவியல் சாராத சோதிடம் நடுவிலுள்ள இடைமுகம் சாதகக் குறிப்பு எனலாம். இது ஒரு குறிப்பிட்ட நேரத்துக்கான வானியல் தரவுகளைத் தருவது மட்டுமன்றி இதன் வரைபட வடிவம் இத் தரவுகளின் சோதிட இயல்புகளைப் புரிந்து கொள்வதையும் இலகுவாக்குகின்றது.
கேள்வி: சாதகக் குறிப்பு - இராசிச் சக்கரம் பற்றி நீங்கள் என்ன அறிந்துள்ளீர்கள்?
பதில்: சாதகக் குறிப்பில் காணும் இராசிச் சக்கர வரைபடங்கள் பல்வேறு வகையில் வரையப் படுகின்றன. மேற்கத்திய சோதிடன் இதனை வட்டம் வரைவார்கள். இந்தியா சதுர வடிவில் வரைவதே வழக்கமானாலும் தென்னிந்தியா, வட இந்திய வரைபடங்களிடையே வேறுபாடுகளைக் காணலாம். மேற் கூறப்பட்ட மூன்று வகையான இராசிச் சக்கர அமைப்புகளையும் கீழேயுள்ள படங்கள் காட்டுகின்றன. {| |படிமம்:Horo West.jpg |படிமம்:Horo South.jpg |படிமம்:Horo North.jpg |} ஒரு குழந்தையின் பிறப்பைக் குறித்த சாதகக் குறிப்பொன்றிலிருந்து அறியக் கூடிய தகவல்கள் கீழே தரப்பட்டுள்ளன. # பிறந்த இடம், நேரம், தாய் தந்தையர் விவரங்கள். # குறிப்பிட்ட நேரத்தில் நட்சத்திரம் (காலக் கணிப்பு), இராசி. # இராசிச் சக்கரத்தில் கிரக நிலைகள் # இலக்கினம் # திசை (சோதிடம்) - புத்தி (சோதிடம்) விவரங்கள் # சாதகத்தில் கிரகங்களின் கிரக உச்சம், கிரக நீசம் பற்றிய விவரங்கள் முதலியனவாகும். இவற்றில் கிரக நிலைகள், இலக்கினம் என்பன முன்னர் கூறிய வரைபடத்தில் காட்டப்படுகின்றன. இராசிச் சக்கர வரைபடத்தைப் புரிந்து கொள்ளக் கூடியவர்கள் அதனைப் பார்த்து இவ்விபரங்களை அறிந்து கொள்ள முடியும்.